**The Wake** on Voivodin neljästoista studioalbumi, joka julkaistiin 21. syyskuuta 2018. Albumi on Voivodin ensimmäinen studioalbumi Dominique "Rocky" Larochen kanssa, joka korvasi Jean-Yves "Blacky" Thériaultin vuonna 2014. Albumin kansitaiteen on yhtyeen aiempien albumien tapaan tehnyt rumpali Michel "Away" Langevin.

Taustaa
-------

 

Haastattelussaan Metal Hammerille yhtyeen rumpali Michel "Away" Langevin kuvaili albumin musiikillista tyyliä seuraavasti: 

> »Musiikki on kuin futuristinen progressiivinen thrash metal -retki, jossa on monia väänteitä ja käänteitä. Levyn tarinaan liittyy Voivodille yleisiä aiheita: katastrofeja, kaaosta, ristiriitoja, omituisia juonia ja vaihtoehtoinen tietoisuus.» 
> 
> 

 Haastattelussaan Infernolle hän kehui yhtyeen uudempien jäsenten Rockyn ja Chewyn tuomia muutoksia yhtyeen soundiin: 

> »Minun ja Snaken on hankala päästä irti vanhoista toimintamalleistamme, mutta Rockylla ja Chewyllä on luontaisesti tuore, futuristinen soundi. Se tuo bändiin fuusioaspektia ja saa meidät vanhat jäsenetkin ajattelemaan asioita eri tavoin. Nyt kun palasimme progemoodiin, mahdollisuudet ovat rajattomat. Sama pätee studioteknologiaan, se todellakin tarjoaa mahdollisuuden tehdä villejä juttuja yksityiskohtien ja ambienssin kanssa. Kaikesta huolimatta olemme kyenneet pitämään Voivodin hengen ehjänä.» 
> 
> 

 
Langevin myös kertoi *The Wakelle* tekemästään kansitaiteesta ja kuinka se vertautuu Voivodin aiempiin albumeihin: 

> »Kansi kuvaa sitä, kuinka me neljä Voivod-hahmoa pidämme muistotilaisuutta kuolleelle planeetalle. Tuon väläyksenomaisen vision koin keskustellessani lyriikoista Snaken kanssa. Yleensäkin kansikuvan tekemisessä on vaikeinta visualisoida se hetkellinen mielikuva. Pyrin ilmentämään albumin intensiteettiä, mutta kun tavallaan epäonnistuin Target Earthin kanssa, muutin tekniikkaa saavuttaakseni vanhojen kansien rouhean ilmaisuvoiman. Voivodin kaoottinen puoli ilmenee mielestäni hyvin tuossa kuvassa.» 
> 
>

Vastaanotto
-----------

| Vastaanotto |
| --- |
| Arvostelupisteet |
| Julkaisu | Pisteet |
| **AllMusic** | 4/5 tähteä |
| **Soundi** | 4/5 tähteä |
| **Kaaoszine** | 9-/10 |

*The Wake* sai hyvän vastaanoton. AllMusicin Thom Jurek antoi albumille neljä tähteä viidestä, ja piti sitä yhtyeen paluuna mielikuvituksellisen ja luovan extreme metal -musiikin terän kärkeen. Soundin Kimmo K. Koskinen antoi albumille niin ikään neljä tähteä. Hän sanoi levyn sisältävän runsaasti elementtejä, jotka nostavat jalustalle kappaleiden vinksahtanutta olemusta, ja että albumi peilaa yhtyeen menneisyyden suosituinta vaihetta. KaaosZinen Jimmy Timonen antoi arvosanaksi 9- ja sanoi albumin kasvattavan "Voivodin jo valmiiksi vaikuttavaa kokoelmaa yhdellä, ollen jälleen huipputeos." Hänen mielestään albumin kappeleet "kantavat toisiaan läpi niin kokonaisuutena kuin yksilöinä, tuoden esille Voivodin parhaimpia puolia kappaleiden rakenteiden ja biisien kirjoittamisen suhteen."

Kappaleet
---------

|  |
| --- |
| Nro | Nimi | Kesto |  |
| 1. | Obsolete Beings | 5.34 |
| 2. | The End of Dormancy | 7.42 |
| 3. | Orb Confusion | 6.00 |
| 4. | Iconspiracy | 5.15 |
| 5. | Spherical Perspective | 7.41 |
| 6. | Event Horizon | 6.10 |
| 7. | Always Moving | 5.11 |
| 8. | Sonic Mycelium | 12.24 |
| 56.01 |  |

Kokoonpano
----------

* Michel "Away" Langevin – rummut
* Denis "Snake" Bélanger – laulu
* Dan "Chewy" Mongrain – kitara
* Dominique "Rocky" Laroche – basso

Lähteet
-------

1. 1 2  iTunes: Voivod – The Wake (englanniksi) Viitattu 13.1.2019.
2. ↑  Discogs: Voivod – The Wake | Releases (englanniksi) Viitattu 13.1.2019.
3. ↑  Kennelty, Greg: Voivod drops new song "Obsolete Beings," announces album and 7" *metalinjection.net*.  20.7.2018. Viitattu 13.1.2019. (englanniksi)
4. ↑  Discogs: Voivod – Always Moving (Vinyl, 7", 45 RPM, Single, Limited Edition, Lilac) (englanniksi) Viitattu 13.1.2019.
5. ↑  Voivod: "Iconspiracy" single and video launched; European tour underway *centurymedia.com*.  14.9.2018.  Arkistoitu 13.1.2019. Viitattu 13.1.2019. (englanniksi)
6. ↑  VOIVOD Recruits Bassist DOMINIC 'ROCKY' LAROCHE Following Split With BLACKY; Video Of First Performance *Blabbermouth*.  13.07.2014. Viitattu 07.12.2021. (englanniksi)
7. ↑  VOIVOD Details New Album The Wake Out This September *MetalInjection*.  20.07.2018. Viitattu 07.12.2021. (englanniksi)
8. ↑  Munro, Scott: Voivod detail new album The Wake  07.11.2018. Louder. Viitattu 07.12.2021. (englanniksi)
9. 1 2  Koskinen, Kimmo K: Voivod pian Suomessa! Kävimme bändin historian läpi sen levynkansien kautta, tulkitsijana kansitaiteilija-rumpali Away *Inferno*.  16.10.2018. Pop Media. Viitattu 07.12.2021. (suomeksi)
10. 1 2  Jurek, Thom: AllMusic Review by Thom Jurek *allmusic.com*. Viitattu 13.1.2019. (englanniksi)
11. 1 2  Koskinen, Kimmo K.: Levyarvio: Paluu progeen – Uutta psykedelistä Voivod-albumia voi vain syleillä! *soundi.fi*.  8/2018. Viitattu 13.1.2019.
12. 1 2  Timonen, Jimmy: Progressiivista thrashia ja ihmiskuntaa uhkaavia tarinoita – näitä sisältää Voivodin "The Wake" *kaaoszine.fi*.  18.09.2018. Viitattu 07.12.2021. (suomeksi)

Aiheesta muualla
----------------

* The Wake Discogsissa.  (englanniksi)
* Albumi *The Wake* Encyclopaedia Metallum -sivustolla (englanniksi)